Jausmai (filmas)

„Jausmai“ – 1968 m.Jausmai. Kino fondas. Nuoroda tikrinta 2024-04-01. Lietuvos kino studijoje sukurtas meninis filmas latvių rašytojo Egono Lyvo romano „Velniakaulio dvyniai“ motyvais.Didieji A. Masiulio vaidmenys. Sekundė. Nuoroda tikrinta 2024-04-01. Drama. Filmo trukmė – 90 min.

 Kūrybinė grupė 
 Scenarijaus autoriai – Egonas Lyvas, Vytautas Žalakevičius;
 Režisieriai – Algirdas Dausa, Almantas Grikevičius;
 Kompozitorius – Vytautas Barkauskas;
 Dirigentas – Jonas Aleksa;
 Operatorius statytojas – Jonas Tomaševičius;
 Dailininkai statytojai – Jeronimas Čiuplys, Vytautas Žilius;
 Kostiumų dailininkė – Nijolė Klišiūtė;
 Filmo meno vadovas – Vytautas Žalakevičius.


 Vaidina 
 Regimantas Adomaitis – Kasparas
 Juozas Budraitis – Andrius
 Regina Paliukaitytė – Agnė
 Bronius Babkauskas – Vaitkevičius
 Eugenija Bajorytė – Morta ir Janė
 Algimantas Masiulis – Ferdinandas
 Laimonas Noreika – inteligentas
 Vytautas Paukštė – mokytojas
 Kazimieras Valaitis – Vytautas
 Gediminas Karka – karininkas
 Aurelija Mikušauskaitė- Gertrūda
 Balys Barauskas – rusų kareivis
 Juozas Jaruševičius – Monkus
 Gediminas Girdvainis – Valdas
 taip pat Algirdas Kuraitis, Juozas Baužinskas, Nijolė Mirončikaitė, Povilas Stankus, Rimgaudas Karvelis.

 Siužetas 
Filme pasakojama dvynių brolių Kasparo ir Andriaus gyvenimo istorija. Baigiantis karui vienoje Kuršių marių pusėje šeimininkauja vokiečiai, kitoje – sovietai. Pamario žvejo Kasparo žmona Morta gimdydama miršta. Jaunas našlys, likęs su dvyniais, keliasi per įlanką pas brolį Andrių, gyvenantį su buvusia Kasparo mergina Agne. Pastaroji neslepia nepasitenkinimo, įduoda atvykėlį milicininkui. Persipina herojų jausmai: Kasparo, jo brolio Andriaus, pačios Agnės, vis dar puoselėjančios aistrą Kasparui, Janės, simpatizuojančios Kasparui, tačiau ištekėjusios ir susisaisčiusios su protestuojančiais prieš sovietų valdžią.

 Apdovanojimai 
 1969 m. – X-tojo Pabaltijo, Baltarusijos ir Moldavijos kino festivalio Minske diplomas už geriausią moters vaidmenį R. Paliukaitytei ir už geriausią operatoriaus darbą J. Tomaševičiui;Artėja filmų R. Adomaičiui atminti peržiūra. Alkas.lt. Nuoroda tikrinta 2024-04-01.
 1975 m. – Specialus žiuri prizas San Remo tarptautiniame kino festivalyje;Jonas Tomaševičius. Kino Sąjunga. Nuoroda tikrinta 2024-04-01.
 1995 m. – Kino 100-mečio proga lietuvių kino kritikų išrinktas geriausiu visų laikų lietuvių vaidybiniu filmu.Vroclavo festivalyje pristatomi žymiausi lietuviški filmai. Lrytas.lt. Nuoroda tikrinta 2024-04-01.
 1997 m. – kino forume „Dešimt“, kino kritikų, kino režisierių ir žurnalistų „Jausmai“ pripažinti visų laikų geriausiu lietuvišku filmu.R. Maskoliūnas rekomenduoja geriausius filmus LRT mediatekoje. Lrt.lt. Nuoroda tikrinta 2024-04-01.

 Papildoma informacija 
Filmą buvo uždrausta rodyti visoje Tarybų Sąjungoje, išskyrus Lietuvą (išleistos tik penkios filmo kopijos). Po keleto metų filmo kūrėjams pavyko išsiaiškinti, kad taip padaryta reikalaujant vienam generolui – filme rodoma, kaip valtimi vienas herojų pabėga į Švediją, o to negali būti… Filmavimo metu kaip Kasparas ir Janė susipažino aktoriai R. Adomaitis ir E. Bajorytė. Sukūrus filmą, jie susituokė.Mirė Algirdas Dausa – geriausio lietuvių vaidybinio filmo režisierius. Lrytas.lt. Nuoroda tikrinta 2024-04-01.

 Išnašos 

 Nuorodos 
 Filmo ištraukos

Jausmai
Kategorija:1966 filmai